el el el el el el el el el el el el el el el el el el el el el it el el el el el el el el el el el el el el el el el el el el el el el el el el el el el el el el el el el el el en el el el el el el el el el el el el el el el
Το λήμμα δεν περιέχει πηγές ή αυτές που περιέχει δεν επαρκούν. Μπορείτε να βοηθήσετε προσθέτοντας την κατάλληλη τεκμηρίωση. Υλικό που είναι ατεκμηρίωτο μπορεί να αμφισβητηθεί και να αφαιρεθεί.
Η Μαργαρίτα (Marguerite de Navarre, 11 Απριλίου 1492 - 21 Δεκεμβρίου 1549) από τον Οίκο των Βαλουά-Ανγκουλέμ γεννήθηκε ως κόρη του κόμη του Ανγκουλέμ και με τους γάμους της έγινε πρώτα δούκισσα του Αλανσόν & του Μπερρύ και μετά βασίλισσα της Ναβάρρας.[1]. Παντρεύτηκε τον Ερρίκο Β' της Ναβάρρας. Επιπλέον ήταν συγγραφέας.
21 Δεκεμβρίου 1549 (57 ετών)
Κάρολος Δ΄ του Αλανσόν
Ερρίκος Β΄ της Ναβάρρας
Ιωάννα Γ΄ της Ναβάρρας
δεδομένα (π • σ • ε )
Ήταν κόρη του Καρόλου κόμη του Ανγκουλέμ και της Λουίζας, κόρης του Φιλίππου Β΄ δούκα της Σαβοΐας. Η Μαργαρίτα ήταν η αγαπημένη αδελφή του μετέπειτα Φραγκίσκου Α΄ της Γαλλίας.
Έγινε προστάτιδα λογίων και ποιητών, πολλοί από τους οποίους της αφιέρωσαν έργα τους (Μπαντέλλο, Αρετίνο, Ραμπελαί)· υπήρξε και η ίδια ποιήτρια.
Σπουδαιότερα έργα της είναι:
Miroir de l'âme pécheresse (Καθρέπτης της αμαρτωλής ψυχής, 1531), έργο που αποδοκιμάστηκε από την Σορβόννη ως αιρετικό, δηλ. προτεσταντικό.
Les Marguerites de la Marguerite des princesses (Οι μαργαρίτες της Μαργαρίτας των πριγκιπισσών, 1531)
L’Heptaméron (Το Επταήμερο, 1558). Συλλογή 72 διηγημάτων, κατά το πρότυπο του Δεκαήμερου του Βοκκάκκιου. Η Μαργαρίτα επρόκειτο και αυτή να αφηγηθεί εκατό ιστορίες σε δέκα ημέρες, αλλά τη στιγμή του θανάτου της είχαν συμπληρωθεί οι επτά ημέρες και είχαν γραφεί μόνο δύο διηγήματα από την όγδοη. Το έργο αυτό θεωρείται πολύτιμο για την ιστορία του πολιτισμού της εποχής του.
Παντρεύτηκε το 1509 τον Κάρολο Δ΄ των Βαλουά δούκα του Αλανσόν· δεν απέκτησαν απογόνους.
Το 1525 απεβίωσε ο Κάρολος Δ΄ και η Μαργαρίτα έκανε το 1526 δεύτερο γάμο με τον Ερρίκο Β΄ των Αλμπρέ της Ναβάρρας και απέκτησαν τέκνο:
Ιωάννα Γ΄ 1528-1572, βασίλισσα της Ναβάρρας, παντρεύτηκε πρώτα τον Γουλιέλμο των Λα Μαρκ δούκα των Γύλιχ-Κλέβης-Μπεργκ και μετά τον Αντώνιο των Βουρβόνων δούκα του Βαντόμ. Γιος τους ήταν ο:
Ερρίκος Δ΄ 1553-1610, βασιλιάς της Γαλλίας & της Ναβάρρας.
↑ Marie Dentiére, Epistle to Marguerite de Navarre and Preface to a Sermon by John Calvin, σελ. 51, Σικάγο: University of Chicago Press (2004)